
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Mestský súd Bratislava II 9Ps/10/2024 1224203167 25. 03. 2025 JUDr. Petra Priečinská ECLI:SK:MSBA2:2025:1224203167.2
Uznesenie 9Ps/10/2024 Mestský súd Bratislava II vo veci osoby obmedzenej spôsobilosti na právne úkony: A. B., nar. XX.XX.XXXX, trvalý pobyt A. - C. D., zastúpený procesným opatrovníkom: Hlavné mesto Slovenskej republiky Bratislava, so sídlom Primaciálne námestie, 814 99 Bratislava, zastúpený súdom ustanoveným opatrovníkom: Mestská časť Bratislava – Staré Mesto, so sídlom Vajanského nábrežie, 81421 Bratislava, o návrhu navrhovateľa: Mestská časť Bratislava – Staré Mesto, so sídlom Vajanského nábrežie, 81421 Bratislava, o zmenu opatrovníka, takto rozhodol: 9Ps/10/2024 I. Súd konanie zastavuje. II. Žiaden z účastníkov nemá nárok na náhradu trov konania. odôvodnenie: 9Ps/10/2024 1. Na tunajšom súde sa vedie konanie o zmenu opatrovníka pre A. B., nar. XX.XX.XXXX, na základe návrhu navrhovateľa – opatrovníka: Mestská časť Bratislava – Staré Mesto, so sídlom Vajanského nábrežie, 81421 Bratislava, doručeného Mestskému súdu Bratislava II dňa 07.10.2024. 2. Na pojednávaní dňa 25.03.2025 navrhovateľ vzal návrh späť a žiadal konanie zastaviť. Procesný opatrovník súhlasil so späťvzatím návrhu. Opatrovanec nesúhlasil so späťvzatím. 3. Podľa ustanovenia § 29 ods. 1 zákona č. 161/2015 Z. z., Civilný mimosporový poriadok (ďalej len „CMP“), navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 4. Podľa ustanovenia § 29 ods. 2 CMP, súd konanie nezastaví, ak sa mohlo začať aj bez návrhu a je potrebné v konaní pokračovať. 5. Podľa ustanovenia § 29 ods. 3 CMP, súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 6. Vzhľadom na skutočnosť, že navrhovateľ vzal návrh späť, pričom v konaní nie je potrebné pokračovať, súd s poukazom na vyššie citované zákonné ustanovenia rozhodol tak, že konanie vedené pod sp. zn. 9Ps/10/2024 zastavil.
7. O trovách konania súd rozhodol podľa ustanovenia § 52 CMP, podľa ktorého žiaden z účastníkov nemá nárok na náhradu trov konania, ak tento zákon neustanovuje inak. Poučenie: 9Ps/10/2024 Proti uzneseniu je prípustné odvolanie v lehote 15 dní od doručenia uznesenia na súde, proti ktorého uzneseniu smeruje. Odvolanie môže podať strana (v zmysle CMP účastník), v ktorej neprospech bolo rozhodnutie vydané. Odvolanie len proti odôvodneniu rozhodnutia nie je prípustné. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania. Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania. Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní.

